Παράκτιο Μαυροβούνιο

[thumb|255px|right|Χάρτης του 1862, που δείχνει τα όρια του Παράκτιου Μαυροβουνίου με κίτρινο και τα όρια της [Ηγεμονία του Μαυροβουνίου|Ηγεμονίας του Μαυροβουνίου με κόκκινο.]]
Με την ονομασία **Παράκτιο Μαυροβούνιο** (σερβ. Црногорско приморје, αγγλ. *Montenegrin Littoral*) είναι η παράκτια ζώνη του Μαυροβουνίου, που καταλήγει στην Αδριατική Θάλασσα. Ως η μόνη εύφορη έκταση σε μια κατά τα άλλα εξαιρετικά ορεινή χώρα, καθώς και πύλη εξόδου Μαυροβουνίου και Σερβίας προς τη θάλασσα, η περιοχή αυτή καταλήφθηκε εν μέρει από την Οθωμανική και εν μέρει από την Αυστροουγγρική Αυτοκρατορία. Ανακτήθηκε το 1878 (το τουρκοκρατούμενο τμήμα) και το 1918 (το αυστριακό τμήμα) μετά από αντιστοίχως τις μαυροβουνιακές νίκες στον Ρωσοτουρκικό Πόλεμο και μετά από τον Α΄ Παγκόσμιο Πόλεμο. Εντός της περιοχής βρίσκεται το Μνημείο Παγκόσμιας Κληρονομιάς με την ονομασία «Φυσική και πολιτιστικοϊστορική περιοχή του Κότορ».

## Ιστορία
### Μεσαίωνας
Η περιοχή ήταν μέρος της Σερβίας κατά τον Μεσαίωνα. Μετά την πτώση της Σερβικής Αυτοκρατορίας, το μεγαλύτερο μέρος της υπάχθηκε στο Δεσποτάτο της Σερβίας. Τελικώς το λεγόμενο Πριγκιπάτο της Ζέτα, κυβερνώμενο από τον Οίκο των Τσρνογιέβιτσι, έχασε την ιδιότητα του φόρου υποτελούς στον Σουλτάνο ανεξάρτητου κράτους το 1499, όταν προσαρτήθηκε στην Οθωμανική Αυτοκρατορία, συγκεκριμένα στο Σαντζάκι της Σκόδρας. Το 1514 τα εδάφη του Παράκτιου Μαυροβουνίου αποχωρίσθηκαν από το Σαντζάκι της Σκόδρας και εντάχθηκαν στο νέο Σαντζάκι του Μαυροβουνίου, υπό τη διοίκηση του Σκεντέρμπεη Τσρνογιέβιτς. Μετά τον θάνατό του το 1528, το Σαντζάκι του Μαυροβουνίου ενώθηκε με το Σαντζάκι της Σκόδρας, ως μία μοναδική διοικητική ενότητα με κάποιο βαθμό αυτονομίας. Στο μεταξύ, η Γαληνοτάτη Δημοκρατία της Βενετίας είχε επεκταθεί πολύ στην περιοχή.

### Νεότερη ιστορία
Το δυτικότερο μέρος της ακτογραμμής κατακτήθηκε από τη Ναπολεοντειο Γαλλία το 1810. Τότε οργανώθηκε ως μια *subdélégation* των Ιλλυρικών Επαρχιών (1811). Το 1815 τα ίδια μέρη πέρασαν στη Μοναρχία των Αψβούργων και εντάχθηκαν στο Βασίλειο της Δαλματίας.

## Δήμοι
Σήμερα το Παράκτιο Μαυροβούνιο περιλαμβάνει τους εξής δήμους:

* Δήμος του Χέρτσεγκ Νόβι
* Δήμος του Τίβατ
* Δήμος του Κότορ
* Δήμος της Μπούντβα
* Δήμος του Μπαρ
* Δήμος του Ούλτσιν

## Εικόνες

Αρχείο:Budva nocu.jpg|Η Μπούντβα τη νύχτα
Αρχείο:Slovenska Beach in Budva, Montenegro aa.jpg|Η παραλία Σλοβένσκα στην Μπούντβα
Αρχείο:Saint Tryphon.jpg|Ο Καθεδρικός Ναός του Αγίου Τρύφωνος στο Κότορ
Αρχείο:Church Perast.JPG|Ναός στο χωριό Πέραστ
Αρχείο:Sveti Stefan, Montenegro.jpg|Το Σβέτι Στέφαν
Αρχείο:Olea europea 3.jpg|Ελαιόδενδρο ηλικίας 20 αιώνων στο Μπαρ
Αρχείο:Mamula Island2 by Klackalica.jpg|Η Νήσος Μαμούλα
Αρχείο:Splendid Becici.jpg|Η θέα από το Ξενοδοχείο «Σπλέντιντ» στο Μπέτσιτσι
Αρχείο:King Nikola's Palace.jpg| Το ανάκτορο του βασιλιά Νικολάου Α΄ στο Μπαρ
Αρχείο:Kraljičina plaža (Miločer, Crna Gora) 10.jpg|Το ανάκτορο του βασιλιά Νικολάου Α΄ στο Μίλοτσερ του Δήμου της Μπούντβα
Αρχείο:Kraljičina plaža.jpg|Η «Πλαζ της Βασίλισσας» κοντά στο Τσάνγι (Δήμος του Μπαρ)
Αρχείο:St-Georges ND-du-Récif.JPG|Η «Παναγιά των βράχων» κοντά στο Κότορ


## Δείτε επίσης
* Κατηγορία:Γεωγραφία του Μαυροβουνίου
* Ριβιέρα της Μπούντβα

## Παραπομπές


  
Κατηγορία:Περιοχές του Μαυροβουνίου
Κατηγορία:Γεωγραφική ιστορία του Μαυροβουνίου